**MUZEJ GRADA PREGRADE ZLATKO DRAGUTIN TUDJINA**

Trg Gospe Kunagorske 3, Pregrada

Matični broj subjekta: 080606165

OIB: 63834553569

IBAN: HR8323600001102011220

**Godišnji izvještaj o izvršenju financijskog plana Muzeja grada Pregrade Zlatko Dragutin Tudjina za 2023. godinu**

Zakonom o proračunu (NN broj 144/21) i Pravilnikom o polugodišnjem i godišnjem izvještaju o izvršenju proračuna i financijskog plana (NN 85/23), propisana je obveza sastavljanja i podnošenja Godišnjeg izvještaja o izvršenju financijskog plana tekuće proračunske godine. Sadržaj godišnjeg izvještaja o izvršenju proračuna propisan je Zakonom o proračunu i člankom 4. Pravilnika o polugodišnjem i godišnjem izvještaju o izvršenju proračuna. Sukladno navedenim člancima utvrđeno je da godišnji izvještaj o izvršenju proračuna sadrži:

* opći dio koji čini sažetak te račun prihoda i rashoda i račun financiranja,
* posebni dio proračuna po organizacijskoj, programskoj i ekonomskoj klasifikaciji,
* obrazloženje ostvarenja prihoda i izdataka
* posebne izvještaje:
* Izvještaj o zaduživanju na domaćem i stranom tržištu novca i kapitala,
* Izvještaj o korištenju sredstava fondova Europske unije
* Izvještaj o danim zajmovima i potraživanjima po danim zajmovima
* Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

# OPĆI DIO

U općem dijelu godišnjeg financijskog izvješća Muzeja grada Pregrade Zlatko Dragutin Tudjina za 2023. godinu financijskim planom i rebalansima predviđeni su ukupni prihodi u iznosu od 107.684,68 EUR, a ostvareno je prihoda poslovanja u visini 81.000,87 EUR odnosno 75,22%. U odnosu na prethodno razdoblje ostvareno je 40,15 % više prihoda iz razloga što je u 2023. godini u Muzeju grada Pregrade realiziran infrastrukturni projekt rekonstrukcije sustava vatrodojave i sustava tehničke zaštite za koji je Muzej ostvario potporu od Ministarstva kulture i medija te Krapinsko-zagorske županije, ostvarena su nova stredstva od Agencije za mobilnost i programe EU za provedbu projekta Erasmus akreditacije 2023. te su ostvareni prihodi od arheoloških nadzora koji su pozitivno utjecali na prihode Muzeja.

Rashodi su planirani u ukupnom iznosu od 107.684,68 EUR, a realizirani su za rashode poslovanja u iznosu od 40.683,71 EUR i rashoda za nabavu nefinancijske imovine u iznosu 30.616,87 EUR, što ukupno iznosi 71.300,58 EUR (51,57%). U odnosu na prethodno razdoblje bilježimo povećanje od 36,57%, a radi se o povećanim rashodima za troškove na realizaciji projekta rekonstrukcije sustava vatrodojave i sustava tehničke zaštite koji je realiziran u 2023. godini, dok u prethodnoj godini nije bilo infrastrukturnih ulaganja u muzeju u takvom opsegu. Sredstva iz projekta Erasmus akreditacije 2023 tijekom 2023. nisu realizirana zbog realizacije preostalih mobilnosti iz projekata Erasmus akreditacije 2021. i 2022.

Višak prihoda tekuće godine iznosi 9.700,29 EUR. Preneseni višak iz prethodnih godina iznosi 30.581,05 EUR, pa tako višak raspoloživ u sljedećem razdoblju iznosi 40.281,34 EUR.

Preneseni višak proizlazi iz viška od Vlastitih prihoda (prihodi od prodaje prigodnih suvenira i publikacija) i Prihoda za posebne namjene (prihodi od prodaje ulaznica, vodstava po stalnom postavu i arheološkog nadzora) te od Pomoći (prihodi iz programa Erasmus+).

# POSEBNI DIO

**Program: Muzejska redovna djelatnost i projekata**

**Aktivnost: Muzejska redovna djelatnost i projekti**

Program redovne djelatnosti sastoji se od redovne muzejske djelatnosti i edukativnog muzejskog programa te projekata Muzeja.

Muzejska redovna djelatnost obuhvaća redovno poslovanje Muzeja grada Pregrade, otkup muzejske građe, realizaciju povremenih izložbi, radionica, predavanja i drugih gostovanja vezanih uz Muzej, realizaciju muzejskog edukativnog programa, a projekti Muzeja odnose se na tekuće značajnije aktivnosti Muzeja u tekućoj godini.

Za redovnu muzejsku djelatnost izvršeni su izdaci koji su uključivali izdatke za plaće, materijalne izdatke, nabavu opreme i troškove vezane uz organizaciju kulturnih događanja u visini 43.000,88 EUR. U sklopu tih izdataka realiziran je projekt rekonstrukcije sustava vatrodojave i sustava tehničke zaštite zgrade muzeja i knjižnice u visini 30.616,87 EUR, od čega se veći dio odnosi na sredstva Ministarstva kulture i medija, a manji dio na sredstva Krapinsko-zagorske županije i Grada Pregrade.

Za projekte arheološkog nadzora koji su obuhvatili projekte arheološkog nadzora na Kunagori, na lokalitetu Kunagora-Japica u sklopu kamenoloma Pregrada II te projekte arheološkog nadzora tijekom zemljanih radova na konstrukcijskoj obnovi kapele Trpećeg Isusa u Kostelu i kapele sv. Jurja u Maloj Erpenji izvršeni su izdaci u visini 2.225,52 EUR.

Za Erasmus+ projekt DigiMentor, koji je trajao od 1. studenoga 2020. do 31. kolovoza 2023., izvršeni su izdaci u iznosu od 17.770,28 EUR, a uglavnom se odnose na izdatke za plaću zaposlene djelatnice i materijalne izdatke za službena putovanja (međunarodni sastanak u Firenci, Italija, u travnju 2023.).

Za Erasmus+ projekt Akreditacije 2021. realizirani su izdaci u visini 2.092,00 EUR, a odnose se na izdatke za realiziranu mobilnost u Portu, Portugal u svibnju 2023. godine.

Za Erasmus+ projekt Akreditacije 2022. realizirani su izdaci u visini 6.211,90 EUR, a odnose se na realizirane mobilnosti drugih članova konzorcija, odnosno realiziranu mobilnost u Bolonji, Italija, u listopadu i studenome 2023. Muzeja Radboa iz Radoboja te realizirane mobilnosti Gradske knjižnice Pregrada u lipnju u Plovdiv, Bugarska i u listopadu u Graz, Austrija i realiziranu mobilnost Općinske knjižnice Krapinske Toplice u listopadu u Graz, Austrija.

Stanje novčanih sredstava na žiro-računu i u blagajni na datum 01.01.2023. u Muzeju grada Pregrade Zlatko Dragutin Tudjina iznosilo je 41.012,01 EUR, a na datum 31.12.2023. godine iznosilo je 52.178,71 EUR.

U Muzeju grada Pregrade Zlatko Dragutin Tudjina je do 30.11.2023. bio zaposlen jedan djelatnik, stručna suradnica na projektu DigiMentor, na puno radno vrijeme, a od 1.12.2023. u Muzeju više nema zaposlenih djelatnika. Poslove v.d. ravnatelja muzeja obavlja ravnatelj POU Pregrada.

Muzej grada Pregrade Zlatko Dragutin Tudjina ispunjava ciljeve iz Plana razvoja grada Pregrade vezane uz posebni cilj 3. „Pregrada je grad znanja, mjesto okupljanja, društvenih događanja i kvalitetnih usluga za svoje građane“.

# POSEBNI IZVJEŠTAJI

Sukladno članku 30. Pravilnika o godišnjem izvještaju o izvršenju financijskog plana proračunskog i izvanproračunskog korisnika proračunski korisnik je obveznik sastavljanja sljedećih izvještaja:

1. **Izvještaj o zaduživanju na domaćem i stranom tržištu novca i kapitala,**

Muzej grada Pregrade Zlatko Dragutin Tudjina u razdoblju od 01.01.2023. do 31.12.2023. **nije** imao zaduživanja na domaćem i stranom tržištu novca i kapitala.

1. **Izvještaj o korištenju sredstava fondova Europske unije**

Muzej grada Pregrade Zlatko Dragutin Tudjina u razdoblju od 01.01.2023. do 31.12.2023. **je** ostvario prihode iz fondova Europske unije, odnosno iz EU programa Erasmus+ u iznosu od 26.065,41 EUR, a odnose se većim dijelom na sredstva od predujma za provedbu projekta Erasmus akreditacije 2023., na preostali iznos sredstava po analizi završnog izvješća za projekt Erasmus akreditacije 2021. i u manjoj mjeri na iznose za sufinanciranje sudjelovanja u Aktivnostima transnacionalne suradnje u Napulju u prosincu 2022. i u Beogradu u studenome 2023.

1. **Izvještaj o danim zajmovima i potraživanjima po danim zajmovima**

Muzej grada Pregrade Zlatko Dragutin Tudjina u razdoblju od 01.01.2023. do 31.12.2023. **nije** imao danih zajmova, pa tako ni potraživanja po istima.

1. **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Muzej grada Pregrade nema potraživanja na dan 31.12.2023., a stanje dospjelih obveza iznosi 97,31 EUR.

Muzej grada Pregrade Zlatko Dragutin Tudjina u razdoblju od 1.1.2023. do 31.12.2023. godine nema potencijalnih obveza po osnovi sudskih sporova.

**V. D. RAVNATELJA**

dr. sc. Davor Špoljar