Slika na kojoj se prikazuje tekst, isječak crteža

Opis je automatski generiran

**REPUBLIKA HRVATSKA**

**KRAPINSKO-ZAGORSKA ŽUPANIJA**

**GRAD PREGRADA**

**GRADSKO VIJEĆE**

KLASA: 024-03/24-01/03

URBROJ: 2140-5-01-24-4

U Pregradi, 29. veljače 2024.

**ZAPISNIK**

sa 19. sjednice Gradskog vijeća grada Pregrade, održane dana 29. veljače 2024. godine u Vijećnici grada Pregrade.

Započeto u 18,00 sati.

**NAZOČNI:** Vesna Petek, predsjednica GV grada Pregrade, Davorka Filipčić, Veronika Gajšak, Zvonimir Gretić, Goran Horvat, Gordana Križanec Ružić, Zdravko Vrbanc i Jasna Vnuk članovi/ce Gradskog vijeća.

**ODSUTNI:** Marina Čuček, Valerija Hržica, Vesna Liber, Stjepan Miklaužić i Zdravka Žiger, članovi/ce Gradskog vijeća grada Pregrade.

**OSTALI:** Marko Vešligaj, gradonačelnik grada Pregrade, Krunoslav Golub, pročelnik za financije i gospodarstvo, Marijan Peer, dir. Niskogradnje d.o.o. i Natalija Vrhovski, ravnateljica DV Naša radost Pregrada.

Predsjednica Gradskog vijeća gđa. Vesna Petek pozdravlja sve prisutne, te ustanovljuje da je sjednici nazočna nadpolovićna većina članova Gradskog vijeća Grada Pregrade, te se mogu donositi pravovaljani zaključci i drugi akti.

Nakon iznijetog, gđa. Petek predlaže izmjenu i dopunu dnevnog reda i to tako da se dopunjuje točka 10. „Donošenje Odluke o dodjeli javnih priznanja za 2023. godinu“ gdje bi se u članku 2. stavak 2. Odluke dodala točka 2. koja glasi: GRAMONT, obrt za građevinarstvo, trgovinu i usluge, vl. Mario Ivanjko za osobite uspjehe u razvoju društvenih odnosa i unapređenju gospodarskog života, te se iza točke 12. dodaje nova točka 13. koja glasi: „Proglašenje nerazvrstane ceste P-42.2 P-42 Odvojak II-Vrhi Pregradski – javnim dobrom, a dosadašnja točak 13. postaje točka 14 Razno.

Gđa. Petek daje izmjenu i dopunu dnevnog reda na glasovanje, nakon čega Gradsko vijeće jednoglasno sa 8 glasova ZA, 0 PROTIV i 0 SUZDRŽAN istu usvaja.

Nakon iznijetog, gđa. Petek predlaže sa navedenom izmjenom i dopunom slijedeći

**DNEVNI RED**

1. Usvajanje zapisnika s 18. sjednice Gradskog vijeća Grada Pregrade,
2. Razmatranje prijedloga i donošenje Odluke o Planu upisa u odgojno-obrazovnu 2024./2025. godinu u Dječji vrtić „Naša radost“ Pregrada,
3. Razmatranje prijedloga i donošenje Odluke o davanju prethodne suglasnosti DV Naša radost Pregrada za provedbu postupka jednostavne nabave za predmet nabave: „Usluga izmjene unutarnje stolarije“,
4. Razmatranje prijedloga i donošenje Odluke o davanju suglasnosti člana Društva na imenovanje direktora Niskogradnje d.o.o.,
5. Razmatranje prijedloga i donošenje Odluke o ovlašćivanju gradonačelnika za donošenje potrebnih akata vezanih uz usklađenje temeljnog kapitala Niskogradnje d.o.o.,
6. Prihvaćanje Izvješća o radu Gradskog savjeta mladih Grada Pregrade za 2023. godinu
7. Usvajanje Izvješća o stanju zaštite od požara i stanju provedbe godišnjeg provedbenog plana unapređenja zaštite od požara za područje Grada Pregrade za 2023. godinu,
8. Usvajanje Izvješća o izvršenju plana djelovanja na području prirodnih nepogoda za 2023. godinu,
9. Razmatranje prijedloga i prihvaćanje Izvješća o radu gradonačelnika za razdoblje od srpnja do prosinca 2023. godine,
10. Donošenje Odluke o dodjeli javnih priznanja za 2023. godinu,
11. Proglašenje nerazvrstane ceste S-10-I,
12. Odluka o izradi III. izmjena i dopuna Prostornog plana uređenja Grada Pregrade,
13. Proglašenje nerazvrstane ceste P-42.2 P-42 Odvojak II – Vrhi Pregradski – javnim dobrom,
14. Razno.

**Točka 1.**

Gđa. Vesna Petek iznosi uvodno kraće obrazloženje vezano uz razmatranje i usvajanje Zapisnika sa 18. sjednice Gradskog vijeća Grada Pregrade.

Nadalje gđa. Petek otvara raspravu po navedenoj točci.

Pošto nije bilo izmjena ni dopuna, gđa. Petek zaključuje točku nakon čega Gradsko vijeće jednoglasno sa 8 glasova ZA, 0 PROTIV i 0 SUZDRŽAN usvaja Zapisnik sa 18. sjednice Gradskog vijeća Grada Pregrade.

**Točka 2.**

Nadalje gđa. Petek iznosi uvodno kraće obrazloženje vezano uz razmatranje prijedloga i donošenje Odluke o Planu upisa u odgojno-obrazovnu 2024./2025. godinu u Dječji vrtić „Naša radost“ Pregrada.

Nakon iznijetog, gđa. Petek daje riječ gđi. Nataliji Vrhovski, ravnateljici DV Naša radost Pregrada.

Gđa. Vrhovski pozdravlja sve prisutne te ukratko iznosi da ukoliko bi se sva djeca obveznici polaska u školu upisala u 1. razred (njih ukupno 38), odnosno uda se svi ispišu, tada bi se po natječaju moglo upisati novih 38-ero djece. Ukoliko netko dobije odgodu upisa, onda će se direktno taj broj upisa smanjiti s time da se trenutno nalazi 16 djece na listi čekanja za upis u vrtić od prošlogodišnjeg natječaja. Na kraju iznosi da se nada da će se svih 38-ero djece ispisati kako bi se onda ostala djeca koja zadovoljavaju uvjete mogla upisati u DV.

Nakon iznijetog, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 8 glasova ZA, 0 PROTIV i 0 SUZDRŽAN donosi

**ODLUKU**

Članak 1.

Gradsko vijeće Grada Pregrade daje suglasnost na Prijedlog plana upisa djece u Dječji vrtić „Naša radost“ Pregrada u odgojno – obrazovnu 2024./2025. godinu Upravnog vijeća Dječjeg vrtića „Naša radost“ Pregrada (KLASA: 601-04/24-01/4; URBROJ: 2214-41-02-24-2) od 20.2.2024. godine.

Članak 2.

Ova Odluka stupa na snagu danom donošenja.

**Točka 3.**

Gđa. Petek nadalje iznosi uvodno kraće obrazloženje vezano uz razmatranje prijedloga i donošenje Odluke o davanju prethodne suglasnosti DV Naša radost Pregrada za provedbu postupka jednostavne nabave za predmet nabave: „Usluga izmjene unutarnje stolarije“.

Nakon iznijetog, gđa. Petek daje riječ gđi. Vrhovski.

Gđa. Vrhovski ukratko iznosi kako se radi o drugoj fazi ugradnje unutarnje stolarije, međutim pošto je člankom 16. Pravilnika o provedbi postupka jednostavne nabave DV propisano da o provedbi postupka nabave roba, usluga i radova procijenjene vrijednosti jednake ili veće od 13.272,28 eur-a do 26.544,56 eru-a za radove odlučuje Upravno vijeće uz prethodnu suglasnost Osnivača te se iz tog razloga predlaže Gradskom vijeću da izda prethodnu suglasnost.

Nakon iznijetog uvodnog obrazloženja gđe. Vrhovski, gđa. Petek prvenstveno pohvaljuje rad Dječjeg vrtića te nakon toga otvara raspravu po navedenoj točci.

Gđa. Vrhovski se nadovezuje te iznosi kako ni toga ne bi bilo da nema velike podrške Grada.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 8 glasova ZA, 0 PROTIV i 0 SUZDRŽAN donosi

**ODLUKU**

Članak 1.

Gradsko vijeće Grada Pregrade daje prethodnu suglasnost Dječjem vrtiću „Naša radost“ Pregrada za provedbu postupka jednostavne nabave radova procijenjene vrijednosti iznad 13.272,28 EUR (100.000,00 kuna), a koje se odnosi na:

* predmet nabave: Usluga izmjene unutarnje stolarije, procijenjene vrijednosti 19.280,00 EUR (bez PDV-a).

Članak 2.

Ova odluka stupa na snagu danom donošenja.

**Točka 4.**

Uvodno kraće obrazloženje vezano uz razmatranje prijedloga i donošenje Odluke o davanju suglasnosti člana Društva na imenovanje direktora Niskogradnje d.o.o. iznijela je gđa. Petek.

Nakon iznijetog, gđa. Petek daje riječ gosp. Peeru, direktoru Niskogradnje d.o.o.

Gosp. Peer pozdravlja sve prisutne te se ukratko osvrnu na problematiku vezanu uz otplatu duga od sudske presude, što je dosta veliki teret, međutim sve ide prema planu te se nada da neće biti nikakvih problema i da će financijska situacija svakim danom ići na bolje.

Nakon kraćeg uvodnog izlaganja, gđa. Petek daje riječ gosp. gradonačelniku Vešligaju.

Gosp. Vešligaj pozdravlja sve prisutne te se također osvrnu na trenutno problematiku, jer se radi o velikom teretu za Niskogradnju, međutim da se nije tako dobro poslovalo ne bi se ni taj dug mogao otplatiti, odnosno nije došlo do nikakvih problema u funkcioniraju Niskogradnje te se nada još boljoj situaciji te svakako daje punu potporu gosp. Peeru, a također treba napomenuti da spor još uvijek nije gotov.

Nakon iznijetog izlaganja gosp. Vešligaja, gđa. Petek otvara raspravu po navedenoj točci te se također nadovezala na trenutnu situaciju u Niskogradnji te ističe, iako se radi o turbulentnom razdoblju u Niskogradnji njoj se čini da to uopće ne izgleda tako, jer sve prolazi u najboljem redu.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 8 glasova ZA, 0 PROTIVI i 0 SUZDRŽAN donosi

**ODLUKU**

**o davanju suglasnosti člana Društva na imenovanje direktora Niskogradnje d.o.o.**

Članak 1.

Gradsko vijeće Grada Pregrade daje suglasnost na imenovanje Marijana Peera, iz Pregrade, Kostelgradska 2, OIB: 47650025929 za direktora-člana uprave Niskogradnje d.o.o. Stjepana Radića 17, Pregrada, OIB: 23210692018, na mandat od 5 (pet) godina.

Članak 2.

Gradonačelniku Grada Pregrade Marku Vešligaju daje se odobrenje te ga se ovlašćuje da poduzme sve potrebne radnje radi provedbe i upisa u Sudski registar Trgovačkog suda u Zagrebu.

Članak 3.

Ova Odluka stupa na snagu danom donošenja.

**Točka 5.**

Gđa. Petek nadalje iznosi uvodno kraće obrazloženje vezano uz razmatranje prijedloga i donošenje Odluke o ovlašćivanju gradonačelnika za donošenje potrebnih akata vezanih uz usklađenje temeljnog kapitala Niskogradnje d.o.o.

Nakon iznijetog, gđa. Petek daje riječ gosp. Peeru.

Gosp. Peer ukratko iznosi da se radi samo o izmjenama zbog uvođenja eura, odnosno povećanja kapitala te je to bilo potrebno uskladiti.

Nadalje gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek predlaže da Gradsko vijeće odjednom glasa za sve odluke, Gradsko vijeće jednoglasno prihvaća navedeni prijedlog nakog čega jednoglasno sa 8 glasova ZA, 0 PROTIV i 0 SUZDRŽAN donosi

**O D L U K U**

I.

Gradonačelniku Grada Pregrade Marku Vešligaju daje se odobrenje te ga se ovlašćuje da poduzme sve potrebne radnje radi provedbe i upisa, osobito da potpiše i preuzme sve potrebne akte, kako bi se na Sudskom registru Trgovačkog suda u Zagrebu provele slijedeće odluke:

* Odluka o konverziji i usklađenju temeljnog kapitala društva Niskogradnja d.o.o.,
* Odluka o usklađenju i promjeni Izjave Niskogradnja d.o.o.,
* Odluka o donošenju potpunog teksta Izjave Niskogradnja d.o.o.,

II.

Ova Odluka stupa na snagu danom donošenja.

**ODLUKU**

**o konverziji i usklađenju temeljnog kapitala**

u predloženom tekstu koji se nalazi u privitku.

**O D L U K U**

**O USKLAĐENJU I PROMJENI IZJAVE**

**Niskogradnje d.o.o.**

u predloženom tekstu koji se nalazi u privitku.

i

**O D L U K U**

**O USVAJANJU POTPUNOG TEKSTA IZJAVE**

**NISKOGRADNJE d.o.o.**

u predloženom tekstu koji se nalazi u privitku.

**Točka 6.**

Nadalje gđa. Petek iznosi uvodno kraće obrazloženje vezano uz razmatranje i prihvaćanje Izvješća o radu Gradskog savjeta mladih Grada Pregrade za 2023. godinu.

Nakon iznijetog, gđa. Petek daje riječ Veroniki Gajšak, predsjednici Savjeta mladih Grada Pregrade.

Gđa. Gajšak pozdravlja sve prisutne te ukratko prolazi kroz Izvješće, odnosno sve aktivnosti koje je Savjet mladih provodio tijekom prošle godine.

Nakon iznijetog, gđa. Petek daje riječ gosp. gradonačelniku Vešligaju.

Gosp. Vešligaj pohvaljuje rad Savjeta mladih te ističe da je Grad dobrim dijelom i realizirao neke projekte koje je Savjet mladih predložio, a sada se je upravo otvorio i novi natječaj vezan uz kino dvoranu te se nada da će prijava biti pripremljena u onom okviru koji je potreban kako bi nam prijava, odnosno taj projekat prošao te se nada da čemo ove godine i to uspjeti realizirati.

Gđa. Petek nakon izlaganja gosp. Gradonačelnika, otvara raspravu po navedenoj točci.

Za riječ se javila gđa. Križanec Ružić te također iznosi samo pohvale na rad Savjeta mladih i želi im još puno uspjeha u realizaciji projekata u daljnjem razdoblju.

Nadalje za riječ se javila i gđa. Vnuk te također pohvaljuje rad Savjeta mladih i nada se još boljoj zajedničkoj suradnji sa DGV, jer njima je to početak, odnosno uvod za što bolju pripremu jednog dana za ulazak u Savjet mladih.

Nakon sveg iznijetog, pošto više nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 8 glasova ZA, 0 PROTIV i 0 SUZDRŽAN donosi

**Z A K LJ U Č A K**

Usvaja se Izvješće o radu Savjeta mladih Grada Pregrade za 2023. godinu.

**Točka 7.**

Uvodno kraće obrazloženje vezano uz razmatranje i usvajanje Izvješća o stanju zaštite od požara i stanju provedbe godišnjeg provedbenog plana unapređenja zaštite od požara za područje Grada Pregrade za 2023. godinu iznijela je gđa. Petek.

Nakon iznijetog, gđa. Petek daje riječ gosp. gradonačelniku Vešligaju.

Gosp. Vešligaj ukratko iznosi kako se sve nalazi u obrazloženju, ono što bi posebno napomenuo je da Grad vodi brigu o vatrogastvu, spomenuo je i novi dom DVD-a Pregrada, vatrogasci se i dalje osposobljavaju kako bi imali što više znanja, a Grad će ih i dalje svakako podržavati, odnosno sva naša vatrogasna društva.

Gđa. Petek nakon kraćeg izlaganja gosp. Vešligaja otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 8 glasova ZA, 0 PROTIV i 0 SUZDRŽAN donosi

**Z A K L J U Č A K**

**Članak 1.**

Usvaja se Izvješće o stanju zaštite od požara i stanju provedbe godišnjeg provedbenog plana unapređenja zaštite od požara za područje Grada Pregrade za 2023. godinu.

**Članak 2.**

Izvješće iz članka 1. ovoga Zaključka nalazi se u prilogu i njegov je sastavni dio.

**Članak 3.**

Ovaj Zaključak stupa na snagu danom donošenja, a objavit će se u Službenom glasniku KZŽ.

**Točka 8.**

Gđa. Petek nadalje iznosi uvodno kraće obrazloženje vezano uz razmatranje i usvajanje Izvješća o izvršenju plana djelovanja na području prirodnih nepogoda za 2023. godinu.

Nakon iznijetogm gđa. Petek daje riječ gosp. gradonačelniku Vešligaju.

Gosp. Vešligaj iznosi kraće obrazloženje u kojem iznosi kako na žalost prirodnih nepogada u zadnje vrijeme imamo dosta, prvenstveno bi tu istaknuo klizišta. Grad nastoji rješavati ta klizišta koliko je u mogućnosti, a najviše iz Fonda solidarnosti EU, jer sa našim sredstvima teško ćemo moći nešto učiniti.

Nakon iznijetog, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 8 glasova ZA, 0 PROTIV i 0 SUZDRŽAN donosi

**Z A K LJ U Č A K**

**o usvajanju Izvješća o izvršenju Plana djelovanja Grada Pregrade**

**u području prirodnih nepogoda za 2023. godinu**

u predloženom tekstu koji se nalazi u privitku.

**Točka 9.**

Nadalje gđa. Petek iznosi uvodno kraće obrazloženje vezano uz razmatranje prijedloga i prihvaćanje Izvješća o radu gradonačelnika za razdoblje od srpnja do prosinca 2023. godine.

Nakon iznijetog, gđa. Petek daje riječ gradonačelniku gosp. Vešligaju.

Gosp. Vešligaj iznosi kako su u Izvješću zapravo pobrojane sve aktivnosti. Naime, ukratko se samo osvrnuo na uređenje komunalne infrastrukture od (cesta, klizišta), rada sa Županijskim cestama, također je spomenuo i završetak uređenja kuće Janka Leskovara, započelo se i sa nekim novim projektima, tu je spomenuo uređenje skate parka, izrada Strategije zelene urbane obnove itd.

Nakon kraćeg uvodnog izlaganja gosp. Vešligaja, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 8 glasova ZA, 0 PROTIV i 0 SUZDRŽAN donosi

**Z A K LJ U Č A K**

Prihvaća se Izvješće o radu Gradonačelnika Grada Pregrade za razdoblje od 01. srpnja do 31. prosinca 2023. godine.

**Točka 10.**

Uvodno kraće obrazloženje vezano uz razmatranje i donošenje Odluke o dodjeli javnih priznanja za 2023. godinu iznjela je gđa. Petek, nakon čega iznosi i dopunu točke tako da se u članku 2. stavak 2. Odluke doda točka 2. koja glasi: GRAMONT, obrt za građevinarstvo, trgovinu i usluge, vl. Mario Ivanjko, za osobite uspjehe u razvoju društvenih odnosa i unapređenje gospodarskog života.

Nakon iznijetog, gđa. Petek daje riječ gosp. Vešligaju.

Gosp. gradonačelnik iznosi da je ukupno pristiglo 7 prijedloga, to su svi vama poznati ljudi koji su svakako svojim zalaganjem i aktivnostima zaslužili ta priznanja, a koja će se dodijeliti na svečanoj sjednici Gradskog vijeća povodom Dana Grada te stoga predlaže da Gradsko vijeće navedeno usvoji.

Nadalje, nakon kraćeg izlaganja gosp. gradonačelnika, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 8 glasova ZA, 0 PROTIVA i 0 SUZDRŽAN donosi

**ODLUKU**

**o dodjeli javnih priznanja za 2023. godinu**

u predloženom tekstu koji se nalazi u privitku.

**Točka 11.**

Gđa. Vesna Petek, predsjednica Gradskog vijeća Grada Pregrade iznosi uvodno kraće obrazloženje vezano uz razmatranje i usvajanje prijedloga Odluke o proglašenju nerazvrstane ceste S-10 – 2151-Sopot-Višnjevac-glavna cesta – I javnim dobrom.

Nakon iznijetog, gđa. Petek otvara raspravu po navedenoj točci. Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 8 glasova ZA, 0 PROTIV i 0 SUZDRŽAN donosi

**ODLUKU O PROGLAŠENJU NERAZVRSTANE CESTE**

**S-10 -Ž2151 – Sopot – Višnjevac-glavna cesta – I**

**JAVNIM DOBROM**

u predloženom tekstu koji se nalazi u privitku.

**Točka 12.**

Nadalje gđa. Petek iznosi uvodno kraće obrazloženje vezano uz razmatranje i donošenje Odluke o III. izmjenama i dopunama Prostornog plana uređenja Grada Pregrade.

Nakon iznijetog, gđa. Petek daje riječ gosp. Vešligaju.

Gosp. Vešligaj ukratko iznosi kako su potrebe privatnih i pravnih osoba svako malo, bilo u urbanom dijelu, a i po našim naseljima. Vidljivo je koji su razlozi za donošenje novog Plana uz ono što Zakon nalaže. Trebalo bi biti nekih promjena oko stambenog i poslovnog, odnosno Planom su određena građevinska područja koja je potrebno redefinirati, odnosno ukazala se potreba za mjestimičnim proširenjem te novim prometnim rješenjima kako bi se omogućilo racionalnije i kvalitetnije korištenje prostora, a sve u skladu s izrađenim Programom za izradu III. Izmjena i dopuna PPU Grada Pregrade te zahtjevima pravnih i fizičkih osoba. Također se planira i javna tribina na kojoj će građani moći postavljati pitanja i doći do nekih svojih odgovora, a mi moramo svakako doći do jednog kvalitetnog urbanističko plana, stoga predlaže da Gradsko vijeće prihvati navedeni prijedlog koji će se zatim uputiti u KZŽ i državnim službama na daljnji postupak.

Gđa. Petek zahvaljuje gradonačelniku na uvodnom obrazloženje te otvara raspravu po navedenoj točci

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 8 glasova ZA, 0 PROTIV i 0 SUZDRŽAN donosi

**ODLUKU**

**o III. izmjenama i dopunama Prostornog plana uređenja Grada Pregrade**

u predloženom tekstu koji se nalazi u privitku.

**Točka 13.**

Nadalje gđa. Petek iznosi uvodno kraće obrazloženje vezano uz razmatranje i usvajanje prijedloga Odluke o proglašenju nerazvrstane ceste P-42.2 P-42 Odvojak II-Vrhi Pregradski – javnim dobrom.

Nakon iznijetog, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno da 8 glasova ZA, 0 PROTIV i 0 SUZDRŽAN donosi

**ODLUKU O PROGLAŠENJU NERAZVRSTANE CESTE**

**P-42.2 P-42 Odvojak II – Vrhi Pregradski**

**JAVNIM DOBROM**

u predloženom tekstu koji se nalazi u privitku.

**Točka 14.**

**Razno:**

Gđa. Petek otvara raspravu.

Pod točkom razno nije bilo pitanja ni prijedloga.

Nakon svega za riječ se javio gosp. Vešligaj te ističe kako bi želio iskoristiti priliku da pozove sve vijećnike/ce na događanja povodom manifestacije Proljeće u Pregradi te u sklopu navedenog i na svečanost povodom Dana Grada, odnosno na svečanu sjednicu Gradskog vijeća da isprezentiramo sve što smo učinili i da se svi skupa podružimo jer svakako je tu uloženo puno truda.

Materijali i akti donijeti na sjednici sastavni su dio ovog Zapisnika.

Zaključeno u 18,35 sati.

**ZAPISNIČAR**  **PREDSJEDNICA GRADSKOG**

**VIJEĆA**

Renata Posavec

Vesna Petek