**Prilog 6**

**PRILOG**

**UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU PROJEKTA**

**UNUTAR INTERVENCIJE 73.13. POTPORA JAVNOJ INFRASTRUKTURI U RURALNIM PODRUČJIMA IZ STRATEŠKOG PLANA ZAJEDNIČKE POLJOPRIVREDNE POLITIKE REPUBLIKE HRVATSKE 2023.-2027.**

**OPIS PROJEKTA**

**1. NAZIV PROJEKTA**

*(navesti naziv projekta iz projektne dokumentacije/građevinske dozvole ili drugog dokumenta)*

REKONSTRUKCIJA NERAZVRSTANE CESTE I NOGOSTUPA S OBORINSKOM ODVODNJOM NA P-15 (D206 - ULICA KOLARIJA – ULICA STJEPANA BELOŠEVIĆA - VRHI PREGRADSKI - Ž2118)

**2. KORISNIK**

2.1. NAZIV KORISNIKA

Grad Pregrada

2.2. ADRESA KORISNIKA

Josipa Karla Tuškana 2, 49218 Pregrada

2.3. OSOBA OVLAŠTENA ZA ZASTUPANJE

Gradonačelnik, Marko Vešligaj

2.4. KONTAKT PODACI

Telefon: 049/376-052

e-mail: [grad@pregrada.hr](mailto:grad@pregrada.hr)

**3. OPIS PROJEKTA**

3.1. VRSTA PROJEKTA

*(navesti odnosi li se projekt za koji korisnik traži potporu unutar* *intervencije 73.13. na izgradnju nerazvrstane ceste ili rekonstrukciju nerazvrstane ceste)*

Projekt za koji korisnik traži potporu unutar intervencije 73.13. odnosi se na **rekonstrukciju nerazvrstane ceste.**

3.2. MJESTO PROVEDBE PROJEKTA

3.2.1. ŽUPANIJA PROJEKTA

Krapinsko-zagorska županija

3.2.2. GRAD/OPĆINA PROJEKTA

Grad Pregrada

3.2.3. NASELJE/NASELJA PROJEKTA

Naselje Pregrada

3.2.3. KATASTARSKA OPĆINA / KATASTARSKE OPĆINE PROJEKTA

k.o. Pregrada

3.3. KRATKI OPIS I CILJEVI PROJEKTA

*(ukratko opisati planirani projekt, navesti razloge i svrhu provedbe projekta, navesti ciljeve koji će se ostvariti provedbom projekta; najmanje 500, a najviše 800 znakova)*

Projektom se rekonstruira nerazvrstana cesta na kč.br. 4418 (4418) i dijelovima k.č. 1342/4 (1151/8), 1342/1 (1151/7), 1500 (1145), 1609 (1130/1), 1507/1 (1116/1), 1512/1 (1080/1), 1603/2 (1121/1), 3657/1 (1604/2), sve k.o. Pregrada. Uz proširenje postojeće prometnice gradi se pješačka staza i rješava oborinska odvodnja na dijelu dionice. Rekonstrukcijom će se podići razina sigurnosti pješačkog prometa i udobnosti vožnje, povećati nosivost konstrukcije, poboljšati horizontalne i vertikalne trase, poboljšati elemente poprečnog presjeka, sanirati sustav odvodnje te obnoviti i popraviti prometnu signalizaciju, u skladu sa važećom zakonskom regulativom. Projektom se uvodi digitalizacija ugradnjom led znakova, radarskih treptača i pokazivača brzine.

3.4. OČEKIVANI REZULTATI PROVEDBE PROJEKTA

3.4.1. Očekivani rezultati i mjerljivi indikatori

*(navesti očekivane rezultate u odnosu na početno stanje prije provedbe projekta i mjerljive indikatore očekivanih rezultata za svaki od postavljenih ciljeva; najmanje 400, a najviše 800 znakova)*

Predmetnom projektnom prijavom postojeći kolnik se proširuje sa 4,00m na 5,00m sa pripadnim proširenjima u krivini za kombinaciju teretnih i osobnih vozila te se rješava oborinska odvodnja. Pješaci koriste cestovnu bankinu za prometovanje što predstavlja opasnost sa stajališta sigurnosti prometa na cestama, a što se posebice očituje u zimskom periodu. Pješačka staza i oborinska odvodnja izvode se na način da se voda sa kolnika i pješačkih staza prihvati slivnicima sa taložnicom i ispusti u novo projektirani kanalizacijski sustav. Površina kolnika se sa postojećih 9529m2 povećava na 16833 m2. Duljina nove oborinske odvodnje iznosi 1821 metara. Duljina rekonstruirane prometnice iznosi: 2517 metara.

3.4.2. Duljina nerazvrstane ceste u metrima prema Glavnom projektu

a) Duljina postojeće ceste prije provedbe projekta: 2517 m

*(u slučaju izgradnje nove nerazvrstane ceste upisati 0)*

b) Duljina ceste/dionice koja je predmet projekta: 2517 m

*(upisati duljinu ceste koja je glavnim projektom predviđena za izgradnju/rekonstrukciju)*

c) Ukupna duljina ceste nakon provedbe projekta: 2517 m

*(u slučaju rekonstrukcije (dogradnje) ceste, upisati ukupnu duljinu ceste - zbroj duljina pod a i b, a u slučaju izgradnje nove nerazvrstane ceste, upisati duljinu pod b)*

3.4.3. Uvođenje digitalizacije provedbom projekta

|  |  |  |
| --- | --- | --- |
| **Je li projektom planirano uvođenje automatizacije/digitalizacije procesa unutar projekta?** | **DA** | **NE** |

*(Zaokružiti odgovor koji je primjenjiv za projekt)*

|  |  |  |
| --- | --- | --- |
| **Je li vrijednost radova, opreme i instalacija kojom se uvodi automatizacija/digitalizacija najmanje 10 % ukupne vrijednosti prihvatljivih troškova bez općih troškova?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor na oba prethodna pitanja ''DA'':

* Opisati na koji način će se koristiti planirana automatizacija/digitalizacija u sklopu građevine, odnosno na koji način radovi, oprema i instalacije predviđeni projektom omogućuju novu automatizaciju, digitalizaciju, robotizaciju i/ili bilježenje/praćenje parametara nakon provedbe projekta. Navesti dijelove i opise/tehnička rješenja iz tekstualnog/grafičkog dijela Glavnog projekta u kojima je predviđena/projektirana automatizacija/digitalizacija.

Digitalizacija se u projektu izvodi u skladu s "Pravilnikom o prometnim znakovima, signalizaciji i opremi na cestama (N.N.br. 92/19)" ) i Pravilnikom o privremenoj regulaciji prometa i označavanju te osiguranju radova na cestama (NN br.92/2019).

Za povećanje sigurnosti na cesti projektirani su:

* Pokazivač brzine, svjetlosni uređaj sa radarskim mjerenjem brzine te pomoćnim displejom namijenjenim za obavještavanje vozača na smanjenje brzine.
* Solarni radarski svjetlosni LED znak djeca na cesti (A 22) koji označuje blizinu mjesta na cesti kojim se djeca i pješaci češće i u većem broju kreću cestom sa LED treptačima i natpisom „Vrtić“
* LED radarski treptač, uređaj za obilježavanje mjesta gdje je potrebno dodatno obavještavanje sudionika u prometu na povećanje opreza.
* Solarni svjetlosni radarski LED znak K11 na mjestima na kojem počinje veoma oštar zavoj.
* Nailazak na pješački prijelaz (A 21) LED komplet sa radarom treptačima i natpisom „Pješaci“
* Izrada jedinstvene baze podataka o nerazvrstanim cestama kao geoprostorne baze podataka WebGIS sa računalom i operativnim sustavom koji mora kao samostalan sustav ili kao sustav povezan sa svim postojećim i planiranim ITS sustavima, omogućiti nadzor i praćenje rada minimalno sljedeće prometne opreme: pokazivača brzine, svjetlosnog LED znaka, LED radarskog treptača, LED znaka K11, brojača prometa i svjetlosne prometne signalizacije A 22 i A 21, uz obaveznu mogućnost prihvata proširenja za dodatnu prometnu opremu.

Navedeno se nalazi u Glavnom projektu oznake GP/62/23, Mapa 1/1 Građevinski projekt, Knjiga ½, Tehnički dio – Tehnički opis – Prometna oprema i signalizacija - List 51.

* Navesti grupe radova/instalacija/opreme i stavke radova/instalacija/opreme iz Troškovnika projektiranih radova/instalacija/opreme sa cijenama u kojima je predviđena automatizacija/digitalizacija u sklopu građevine.

Digitalizacija je predviđena u grupi 5. Prometna oprema prometnice te obuhvaća:

1. Solarni LED pokazivač brzine s aktivnim radarom
2. Solarni radarski LED treptač
3. Solarni dinamični radarski LED prometni znak K 11-1
4. Baza podataka o predmetnoj prometnici sa prometnim znakovima i opremom uz mogućnost nadogradnje kapaciteta za evidentiranje
5. Solarni LED prometni znak A 22 (djeca na cesti) sa integriranim LED treptačima i natpisom „Vrtić“ na digitalnom zaslonu
6. Nailazak na pješački prijelaz A 21 LED komplet

Digitalizacija iznosi 10,20 % u odnosu na prihvatljive troškove bez općih troškova odnosno 163.750,00 EUR te se u troškovniku nalazi u dijelu „Troškovnik prometnih površina“

* Analiza opcije ''Nema promjene – *Business as usual*''. Opisati varijantu kada se projektom ne bi uvodila automatizacija/digitalizacija procesa, to jest navesti različite učinke projekta kada radovi, oprema i instalacije u sklopu projekta ne bi obuhvaćali novu automatizaciju, digitalizaciju, robotizaciju i/ili bilježenje/praćenje parametara nakon provedbe projekta.

Svjetlosna signalizacija, s prometnim svjetlima, svjetlećim znakovima i stupovima te smjerokaznim stupićima, ima važnu ulogu u upravljanju prometom. Svrha opremanja cesta LED prometnim svjetlima i uređajima je povećanje sigurnosti pješaka, podizanje razine mobilnosti, bolja uočljivost pješaka, povećanje vidljivosti pješačkih prijelaza i infrastrukture uz cestu (npr. vrtić). Digitalizacija se projektom uvodi s ciljem povećanja prometne sigurnosti vozača koji prometuju prometnicom te pješaka. Navedeni prometni znakovi, radarski treptači, pokazivači brzine i ostala oprema predstavljaju ključne prednosti rekonstrukcije predmetne nerazvrstane ceste u vidu povećane sigurnosti prometa. Bez odgovarajući oznaka vozačima motornih vozila smanjeno je vrijeme uočavanja pješaka i ostalih sudionika u prometu te je samim time skraćeno i vrijeme reakcije.

* Procijenjeni iznos radova/instalacija/opreme koji se odnosi na korištenje automatizacije/digitalizacije procesa unutar projekta

*(navesti procijenjenu vrijednost navedenih radova/instalacija/opreme s PDV-om temeljem projektno-tehničke dokumentacije i troškovnika)*

Procijenjeni iznos radova/instalacija/opreme koji se odnosi na korištenje automatizacije/digitalizacije procesa unutar projekta je 163.750,00 € s PDV-om (131.000,00 € bez PDV-a), što iznosi 10,20 % od ukupno prihvatljivih troškova bez općih troškova.

*Napomene:*

*Podaci iz ove točke, iz Glavnog projekta i iz Troškovnika projektiranih radova/instalacija/opreme sa cijenama uzet će se u obzir prilikom provjere ostvarenja bodova na kriteriju odabira ''Uvođenje digitalizacije provedbom projekta'' iz Priloga 2. Pravilnika.*

*Navedeni radovi, oprema i instalacije moraju biti u vrijednosti od najmanje 10 % ukupne vrijednosti prihvatljivih troškova bez općih troškova prilikom podnošenja prvog i drugog dijela zahtjeva za potporu kako bi korisnik ostvario bodove za navedeni kriterij odabira.*

3.5. TRAJANJE PROVEDBE PROJEKTA

*(navesti u mjesecima planirano trajanje provedbe projekta za koji se traži javna potpora)*

Planirano trajanje provedbe projekta za koji se traži javna potpora je 24 mjeseca.

3.6. GLAVNE AKTIVNOSTI PROJEKTA

*(navesti glavne aktivnosti koje će se provoditi u svrhu provedbe projekta; 300 do 800 znakova)*

Glavne aktivnosti koje će se provoditi u svrhu provedbe projekta su:

1. Upravljanje projektom i administraciju – uspostava projektnog tima, priprema i provedba postupka javne nabave za radove i usluge, odabir izvođača radova, dobavljača opreme te angažiranje stručnjaka, izrada provedbenih dokumenata, priprema dokumentacije za potporu/isplatu;
2. Izvođenje radova i opremanje – provedba građevinskog projekta, ishođenje potrebnih dozvola za početak rada, izvođenje radova i opremanje;
3. Promidžba i vidljivost projekta – pravovremeno informiranje javnosti o aktivnostima i napretku projekta te izvoru financiranja.

3.7. PRIPREMNE PROVEDENE AKTIVNOSTI

*(navesti ukratko pripremne aktivnosti koje su već provedene u svrhu realizacije projekta. Na primjer: riješeni su imovinsko-pravni odnosi, izrađen je glavni projekt/elaborat zaštite okoliša, ishođena je lokacijska dozvola/građevinska dozvola/akt prema propisima kojima se uređuje zaštita okoliša i prirode/uvjeti, potvrde i suglasnosti javno-pravnih tijela, ostale pripremne aktivnosti.)*

Pripremne provedene aktivnosti koje su već provedene su:

* izrađen je Glavni projekt sa potrebnim elaboratima i potvrdama koji su dio Glavnog projekta;
* izrađen je Troškovnik projektiranih radova;
* ishođena pravomoćna Građevinska dozvola;
* ishođeno je Mišljenje izdano od središnjeg tijela nadležnog za zaštitu okoliša i zaštitu prirode (Ministarstvo gospodarstva i održivog razvoja).

3.8. UKUPNA VRIJEDNOST PROJEKTA

*(navesti ukupnu vrijednost projekta sukladno Glavnom projektu, procjeni troškova, troškovniku projektiranih radova/instalacija/opreme, uključujući prihvatljive i neprihvatljive troškove, opće troškove i PDV, u skladu s tablicom ''Plan nabave/Tablica troškova i izračuna potpore'')*

Procijenjena ukupna vrijednost projekta iznosi 1.284.481,50 EUR bez PDV-a odnosno 1.685.851,88 EUR s PDV-om.

Kategorije troškova, sukladno projektantskom troškovniku i prikupljenim informativnim ponudama, uključuju:

* Prihvatljive troškove izgradnje i opremanja: 1.605.601,88 EUR s PDV-om
* Opće troškove:
  + Trošak izrade projektno-tehničke dokumentacije: 4.875,00 EUR s PDV-om
  + Trošak stručnog nadzora: 48.750,00 EUR s PDV-om
  + Trošak projektantskog nadzora: 24.375,00 EUR s PDV-om.
  + Troškovi pripreme dokumentacije i provedbe postupaka javne nabave: 2.250,00 EUR s PDV-om
  + Prihvatljivi dio općih troškova iznosi: 80.250,00 EUR.
* Neprihvatljive troškove: 0,00 EUR.

**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

*(navesti ciljane skupine i krajnje korisnike/interesne skupine projekta te* *popuniti Izjavu korisnika o javnoj upotrebi/korištenju projekta te dostupnosti predmeta projekta pojedincima, stanovništvu i interesnim skupinama iz točke 9. ovog Priloga)*

Ciljane skupine i krajnji korisnici/interesne skupine projekta čine:

* Lokalno stanovništvo Grada Pregrade te naselja u njegovu sastavu, okolnih općina i gradova,
* Vozači i pješaci koji koriste cestu ili pješače duž iste
* Gospodarski subjekti te ustanove koji djeluju uz prometnicu

Rekonstrukcijom nerazvrstane ceste Gradu Pregradi povećat će se kvaliteta života lokalnog stanovništva naselja Pregrada (1870 stanovnika prema Popisu stanovništva 2021.) kao i cjelokupnog stanovništva Grada Pregrade (5927 stanovnika prema Popisu stanovništva 2021.) Rekonstrukcijom nerazvrstane ceste doprinijet će se boljoj protočnosti prometa i povećanju prometne sigurnosti kako vozača tako i pješaka. Neposredno uz navedenu prometnicu nalaze se stambeni objekti/nekretnine čiji su stanovnici i vlasnici te korisnici ciljana skupina projekta, a ciljanu skupinu predstavljaju i njihovi posjetitelji te drugi vozači i pješaci koji će koristiti cestu i novoizgrađeni nogostup.

Ovaj projekt i njegovi rezultati namijenjeni su javnoj upotrebi i korištenju te će biti javno dostupan različitim pojedincima, društvenim i interesnim skupinama. Projekt je usmjeren na sve društvene skupine, tj. na sve stanovnike naselja Pregrada i Grada Pregrada.

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

*(navesti na koji način će ciljevi projekta i očekivani rezultati projekta doprinijeti području u kojem se planira provedba projekta odnosno koji su pozitivni učinci za ciljane skupine i krajnje korisnike; najmanje 300, a najviše 800 znakova)*

Nerazvrstane ceste predstavljaju iznimnu važnost za prometno povezivanje unutar lokalne zajednice. Predmetna cesta svojim prometno-voznim karakteristikama ne daje dovoljnu sigurnost za odvijanje pješačkog prometa. Pješaci koriste cestovnu bankinu za prometovanje, što je sa stajališta sigurnosti prometa na cestama vrlo opasno, posebice u zimskom periodu. Provedbom projekta sanirat će se problemi prometnice, osiguravajući stanovništvu adekvatne uvjete i infrastrukturu visokog stupnja sigurnosti.

Društvena opravdanost projekta proizlazi i iz Plana razvoja Grada Pregrade 2021.-2027., Mjere 1.2. Razvoj prometne infrastrukture – Projekti sanacije nerazvrstanih cesta i ulica na području Grada Pregrade te Provedbenog programa Grada Pregrade 2022.-2025., Posebnim ciljem 1. Pregrada je Grad koji kontinuirano ulaže u kvalitetu života svojih građana infrastrukturnim unaprjeđenjem i očuvanjem okoliša. Mjera 1.1. Razvoj prometne infrastrukture, ključna aktivnost: Održavanje nerazvrstanih cesta i ulica.

**5. FINANCIJSKI KAPACITET KORISNIKA**

PLANIRANI IZVORI SREDSTAVA ZA PROVEDBU PROJEKTA

*(prikazati dinamiku financiranja projekta po godinama planirane provedbe do potpune realizacije i funkcionalnosti projekta te navesti sve planirane izvore sredstava potrebne za provedbu projekta)*

Ukupna vrijednost projekta iznosi 1.685.851,88 EUR s PDV-om te će projekt trajati 2 godine (24 mjeseca).

Projekt će se financirati:

1. sredstvima bespovratne potpore iz Strateškog plana Zajedničke poljoprivredne politike 2023-2027., Intervencije 73.13. u visini od 90% ukupno prihvatljivih troškova (Grad Pregrada spada u VI. skupinu prema Odluci o razvrstavanju jedinica lokalne i područne (regionalne) samouprave prema indeksu razvijenosti)
2. vlastitim sredstvima u visini 10% ukupno prihvatljivih troškova te u potpunosti svih neprihvatljivih troškova (za provedbu projekta ne planira se kreditno zaduživanje – projekt će se financirati sredstvima gradskog proračuna).

Korisnik će potporu potraživati u dvije rate (predujam i isplatu konačne rate).

U tablici je predočen plan izvora financiranja projekta:

|  |  |
| --- | --- |
| Stavka | Iznos – EUR (s PDV-om) |
| Ukupan iznos projekta | 1.685.851,88 |
| Ukupni iznos prihvatljivog ulaganja | 1.685.851,88 |
| Iznos potpore za dodjelu | 1.517.266,69 |
| Iznos vlastitih sredstava – Grad Pregrada | 168.585,19 |

Dinamika financiranja projekta po godinama i izvoru financiranja

|  |  |  |  |  |
| --- | --- | --- | --- | --- |
| Razdoblje (godina / tromjesečje) | | Izvor financiranja (EUR) | | Obrazloženje |
| **Vlastita sredstva – Grad Pregrada (EUR)** | **SP ZPP 2023-2027 – I-73.13. (EUR)** |
| Godina | **Kvartal** |
| 2025. | I. | 0,00 | 0,00 | / |
| II. | 0,00 | 0,00 | / |
| III. | 0,00 | 0,00 | / |
| IV. |  | 758.633,35 | Očekivani datum Ugovora o izvođenju radova je u zadnjem kvartalu 2025. te će Grad Pregrada zatražiti predujam i ostatak financirati svojim sredstvima. |
| 2026. | I. | 182.633,95 |  | Grad Pregrada će, nakon utroška sredstava predujma projekt dovršiti sredstvima iz vlastitog gradskog proračuna. |
| II. | 182.633,95 |  | Grad Pregrada će, nakon utroška sredstava predujma projekt dovršiti sredstvima iz vlastitog gradskog proračuna. |
| III. | 182.633,96 |  | Grad Pregrada će, nakon utroška sredstava predujma projekt dovršiti sredstvima iz vlastitog gradskog proračuna. |
| IV. |  | 379.316,67 | Po završetku projekta, očekuje se isplata završne rate. |
| UKUPNO | | **547.901,86** | **1.137.950,02** |  |

Ukupna vrijednost projekta iznosi 1.685.851,88 EUR te će tijekom provedbe projekta korisnik Grad Pregrada zatražiti predujam u iznosu od 758.633,35EUR. Tijekom 2 godine (24 mjeseca) provedbe projekta vlastitim sredstvima će dovršiti projekt i ukupno uložiti 547.901,86 EUR. Po završetku projekta zatražiti će ostatak potpore u iznosu od 379.316,67 EUR, čime će ukupna potpora iznositi 1.445.041,69 EUR odnosno 90% ukupno prihvatljivih troškova. Po završetku projekta i isplati ostatka bespovratne potpore, vlastita sredstva Korisnika iznosit će 10% odnosno ukupno 168.585,19 EUR.

**6. LJUDSKI KAPACITETI KORISNIKA**

*(navesti dosadašnja iskustva korisnika u provedbi sličnih projekata, te ljudske kapacitete za provedbu planiranog projekta, odnosno broj osoba i stručne kvalifikacije osoba uključenih u provedbi planiranog projekta; navesti broj osoba i stručne kvalifikacije osoba koji su zaposlenici, članovi ili volonteri korisnika ili druge pravne/fizičke osobe koje sudjeluju/će sudjelovati u pripremi i provedbi projekta do potpune realizacije i funkcionalnosti projekta; ako će u provedbi projekta sudjelovati druga pravna/fizička osoba koja će tek kasnije biti poznata korisniku, opisati navedeno na općeniti način)*

Projekt će voditi tim na čelu s pročelnikom Upravnog odjela financije i gospodarstvo Krunoslavom Golubom. Pročelnik će biti zadužen za upravljanje projektom i koordinaciju projektnih aktivnosti te ostvarivanje rezultata projekta. Pročelnik je sudjelovao na brojnim projektima od kojih se posebno ističu: Izrada projektne dokumentacije i provedba mjera zaštite rodne kuće J. Leskovara, Energetska obnova Upravne zgrade Grada i zgrade turističke zajednice te Zgrade javne namjene Grada, Unapređenje osnovne prometne i komunalne zajedničke infrastrukture u PZ Pregrada, Dogradnja DV Naša radost, Izgradnja teniskih terena, Izgradnja reciklažnog dvorišta, Sanacija klizišta (FSEU). Financijska koordinatorica i administratorica projektnih aktivnosti Ines Drenški, viša je referentica za gospodarstvo i financije te će biti zadužena za računovodstveno praćenje i financijsko administriranje, administrativno praćenje projekta i sudjelovanje u pripremi zahtjeva za predujam i isplatu. Asistentica za nabavu, Marija Golub, pročelnica Upravnog odjela za opće poslove i društvene djelatnosti ovlaštena osoba za nabavu bit će zadužena za koordinaciju aktivnosti pripreme i izrade potrebne dokumentacije za nadmetanje za javnu nabavu i postupke jednostavne nabave, koordinaciju potrebnih aktivnosti i komunikaciju s pružateljem usluge savjetodavne podrške u području nabave. Pridruženi član tima bit će inženjer stručnog nadzora građenja. Stručnim znanjem i iskustvom osigurat će realizaciju projekta u skladu s ugovorom, u zadanim vremenskim okvirima i unutar predviđenih troškova. Nadzorni inženjer provjerit će osposobljenost izvođača, usklađenost gradnje sa svim dozvolama i odobrenim projektom, pratiti provođenje osiguranja kontrole kvalitete, brinuti se za zaštitu na radu i zaštitu okoliša i obavljati sve radnje propisane zakonom te će proaktivnim pristupom predviđati potencijalne nedostatke i omogućiti njihovo pravovremeno otklanjanje.

Prijavitelj posjeduje relevantno iskustvo u provedbi projekata od kojih se ističu:

|  |  |  |  |
| --- | --- | --- | --- |
| Red. br. | Naziv projekta | Vrijednost projekta (kn) | Izvori financiranja |
| 1. | Dogradnja i rekonstrukcija zgrade Dječjeg vrtića u Pregradi | 391.095,23 € | Ministarstvo poduzetništva i obrta; Fond za zaštitu okoliša i energetsku učinkovitost; Krapinsko-zagorska županija |
| 2. | Ulaganja u infrastrukturu poslovne zone | 274.371,23 € | Europski fond za regionalni razvoj |
| 3. | Rekonstrukcija nerazvrstane ceste C1-Petrovina-Menjački - Mjera 07 P | 168.062,63 € | Europski poljoprivredni fond za ruralni razvoj, vlastita sredstva |
| 4. | Izgradnja reciklažnog dvorišta na području grada Pregrade | 232.165,51 € | EU + nacionalna sredstva + Grad Pregrada |
| 5. | Unapređenje osnovne prometne i komunalne zajedničke infrastrukture u Poduzetničkoj zoni Pregrada | 274.371,23 € | Europski fond za regionalni razvoj, vlastita sredstva |
| 6. | Izgradnja šumske ceste | 198.102,65 € | Program ruralnog razvoja RH za razdoblje 2014.-2020., T.O. 4.3.3. |
| 7. | Energetska obnova Upravne zgrade Grada Pregrade i zgrade turističke zajednice na adresi Josipa Karla Tuškana 2, Pregrada | 446.731,45 € | Europski fond za regionalni razvoj; Fond za sufinanciranje provedbe EU projekata na regionalnoj i lokalnoj razini Ministarstva regionalnog razvoja i fondova EU |
| 8. | Energetska obnova zgrade javne namjene Grada Pregrade na adresi Stjepana Radića 6 | 131.442,02 € | Europski fond za regionalni razvoj; Fond za sufinanciranje provedbe EU projekata na regionalnoj i lokalnoj razini Ministarstva regionalnog razvoja i fondova EU |
| 9. | Energetska obnova zgrade NK Pregrada na adresi Ljudevita Gaja 32 | 90.364,65 € | Europski fond za regionalni razvoj; Fond za sufinanciranje provedbe EU projekata na regionalnoj i lokalnoj razini Ministarstva regionalnog razvoja i fondova EU |
| 10. | Rekonstrukcija dječjeg igrališta Kuna-park Pregrada | 55.068,45 € | Europski poljoprivredni fond za ruralni razvoj, vlastita sredstva |
| 11. | Održivo gospodarimo otpadom u Pregradi i Krapinskim Toplicama | 75.559,45 € | EU sredstva; Općina Krapinske Toplice, Grad Pregrada |
| 12. | Mladi u centru | 7.117,26 € | Erasmus+ |
| 13. | Izgradnja igrališta u Cigrovcu | 42.795,81 € | Ministarstvo regionalnoga razvoja i fondova Europske unije, vlastita sredstva |
| 14. | Small Towns European Debates Network - StedNET | 67.728,45 € | EUROPA ZA GRAĐANE |
| 15. | Partnerstvo za socijalnu i solidarnu ekonomiju | 199.084,21 € | Švicarsko-hrvatski program suradnje; Ured za udruge Vlade RH |
| 16. | Sanacija klizišta na području grada Pregrade | 2.675.961,17 € | MINGOR, FSEU |
| 17. | Izrada projektne dokumentacije i provedba mjera zaštite rodne kuće Janka Leskovara, Valentinovo 9, Pregrada | 964.090,74 € | MINK, FSEU |

**7. NAČIN ODRŽAVANJA I UPRAVLJANJA REALIZIRANIM PROJEKTOM**

7.1. IZVORI PRIHODA, PRIHODI I RASHODI PROJEKTA

*(navesti planirane izvore prihoda potrebnih za funkcioniranje projekta, prihode koje generira projekt (ako je primjenjivo) te troškove (rashode) nužne za upravljanje i održavanje realiziranim projektom)*

Po završetku ulaganja, tvrtka Niskogradnja d.o.o. u 100% vlasništvu grada Pregrade će nastaviti održavati i upravljati rezultatima projekta „Rekonstrukcija nerazvrstane ceste i nogostupa s oborinskom odvodnjom na p-15 (d206 - Ulica Kolarija – Ulica Stjepana Beloševića - Vrhi Pregradski - Ž2118)“ na lokaciji Ulica Kolarija: k.č. br. 4418 (4418) k.o. Pregrada temeljem Ugovora o povjeravanju obavljanja komunalne djelatnosti u gradu Pregradi. Financijska sredstva za održavanje i upravljanje ceste osigurat će se u proračunu Grada Pregrade (Program 1009 Održavanje komunalne infrastrukture) te će se svake godine u proračunu osigurati sredstva za njeno daljnje održavanje. Projekt ne generira prihode.

7.2. ODRŽAVANJE I UPRAVLJANJE PROJEKTOM PET GODINA OD DATUMA KONAČNE ISPLATE POTPORE

*(navesti broj osoba i stručne kvalifikacije osoba koji su zaposlenici, članovi ili volonteri korisnika i/ili druge pravne osobe koja će upravljati realiziranim projektom, a koji su uključeni u održavanje i upravljanje realiziranim projektom u razdoblju od najmanje pet godina od datuma konačne isplate sredstava; navesti način upravljanja projektom ako će korisnik prenijeti upravljanje i održavanje realiziranim projektom na trgovačko društvo čiji je osnivač ili jedan od osnivača)*

Nerazvrstanom cestom trajno i isključivo će upravljati tvrtka Niskogradnja d.o.o. u 100% vlasništvu grada Pregrade, koja vrši održavanje svih nerazvrstanih cesta na području Grada temeljem Ugovora o povjeravanju obavljanja komunalne djelatnosti u gradu Pregradi. Djelatnici Grada posjeduju relevantna znanja i kvalifikacije iz područja provedbe projekata te će biti direktno uključeni u izvještavanje u razdoblju tijekom i nakon provedbe projekta. Upravljanje projektom tijekom, po završetku i u razdoblju od 5 godina od datuma konačne isplate voditi će tim kojeg čine: pročelnik Upravnog odjela financije i gospodarstvo, viša je referentica za gospodarstvo i financije te asistentica za nabavu - pročelnica Upravnog odjela za opće poslove i društvene djelatnosti. Pridruženi član tima bit će inženjer stručnog nadzora građenja.

**8. USKLAĐENOST PROJEKTA SA STRATEŠKIM RAZVOJNIM DOKUMENTOM JEDINICE LOKALNE SAMOUPRAVE**

*(navesti naziv važećeg strateškog razvojnog dokumenta jedince lokalne samouprave odnosno naziv* *važećeg srednjoročnog ili kratkoročnog akta strateškog planiranja jedinice lokalne samouprave; navesti mjeru/aktivnost/prioritet iz strateškog razvojnog dokumenta jedince lokalne samouprave, a iz kojeg je vidljivo da je projekt u skladu sa* *strateškim razvojnim dokumentom JLS, obrazložiti usklađenost projekta s mjerom/aktivnosti/prioritetom; navesti broj poglavlja/stranice u kojem/kojoj se navodi spomenuta mjera/aktivnost/prioritet, navesti gdje je strateški razvojni dokument objavljen - naziv i broj glasnika/link na mrežnu stranicu; navesti gdje je akt temeljem kojeg je strateški razvojni dokument usvojen od strane predstavničkog tijela JLS objavljen (ako je primjenjivo)- navesti naziv i broj glasnika/link na mrežnu stranicu te broj i datum tog akta)*

Sukladno Zakonu o sustavu strateškog planiranja i upravljanja razvojem Republike Hrvatske, Grad Pregrada ima donesen Provedbeni program Grada Pregrade 2022.-2025. koji je objavljen na službenoj stranici Grada Pregrade na sljedećoj poveznici:

<https://www.pregrada.hr/provedbeni-program-grada-pregrade-za-razdoblje-2022-2025>

te također ima izrađen i donesen Plan razvoja Grada Pregrade za razdoblje 2021.-2027. koji je objavljen i dostupan na poveznici:

<https://www.pregrada.hr/plan-razvoja-grada-pregrade>

Projekt nerazvrstane ceste usklađen je s Planom razvoja Grada Pregrade 2021.-2027., Mjera 1.2. Razvoj prometne infrastrukture – Projekti sanacije nerazvrstanih cesta i ulica na području Grada Pregrade te Provedbenim programom, Grada Pregrade 2022.-2025., Posebnim ciljem 1. Pregrada je Grad koji kontinuirano ulaže u kvalitetu života svojih građana infrastrukturnim unaprjeđenjem i očuvanjem okoliša. Mjera 1.1. Razvoj prometne infrastrukture, ključna aktivnost: Održavanje nerazvrstanih cesta i ulica.

Provedbom mjere „Razvoj prometne infrastrukture“ doprinosi se postizanju cilja politike 3. Europske unije „Povezanija Europa“ kroz usklađenost unutar cilja s posebnim ciljem „Razvoj i poboljšanje održive, klimatski otporne, pametne i intermodalne nacionalne, regionalne i lokalne mobilnosti, uključujući bolji pristup mreži TEN-T i prekograničnoj mobilnosti“, cilja politike 2. Zelenija Europa kroz posebni cilj promicanje održive multimodalne mobilnosti te također cilja politike 5. Europske unije „Europa bliže građanima“ kroz usklađenost unutar cilja s posebnim ciljem poticanje integriranog društvenog i gospodarskog razvoja, razvoja u području okoliša, kulturne baštine kao i sigurnosti u urbanim područjima. Kroz ključne aktivnosti poput izgradnje biciklističke staze s ciljem unaprjeđenja prometne mobilnosti, učinkovitosti prometnih rješenja, smanjenja zagađenja i devastacije okoliša, povećanju sigurnosti te razvoja društveno-prihvatljivog oblika prometa provedbom ove mjere doprinosi se zelenoj tranziciji.

Provedbom mjere „Unaprjeđenje prometne infrastrukture i prometne mobilnosti“ također se doprinosi postizanju SDG 9 „Izgraditi otpornu infrastrukturu, promicati uključivu i održivu industrijalizaciju i poticati inovacije“ i SDG 11 „Učiniti gradove i ljudska naselja uključivima, sigurnima, otpornima i održivima“ Programa Ujedinjenih naroda o održivom razvoju do 2030. godine.

Projekt doprinosi provedbi nadređenih akata strateškog planiranja: Planu razvoja Krapinsko-zagorske županije 2021.-2027. i Nacionalnoj razvojnoj strategiji Republike Hrvatske do 2030. godine.

**9. IZJAVA KORISNIKA O JAVNOJ UPOTREBI/KORIŠTENJU PREDMETA PROJEKTA TE DOSTUPNOSTI PREDMETA PROJEKTA POJEDINCIMA, STANOVNIŠTVU I INTERESNIM SKUPINAMA**

*Pojašnjenje:*

*- Davatelj Izjave je korisnik/podnositelj Zahtjeva za potporu za Intervenciju 73.13.*

*- Korisnik se treba u Izjavi obvezati te treba izjaviti da je projekt namijenjen javnoj upotrebi/korištenju i da će planirani projekt nakon stavljanja u funkciju biti dostupan pojedincima, stanovništvu i interesnim skupinama.*

*- U Izjavi je potrebno nabrojiti interesne skupine krajnje korisnike projekta.*

*- Izjava mora biti potpisana i ovjerena od strane korisnika.*

Ja, Marko Vešligaj, u ime korisnika Grada Pregrade, Josipa Karla Tuškana 2, 49218 Pregrada, izjavljujem da je projekt *Rekonstrukcija nerazvrstane ceste i nogostupa s oborinskom odvodnjom na p-15 (d206 - Ulica Kolarija – Ulica Stjepana Beloševića - Vrhi Pregradski - Ž2118)“ na lokaciji Ulica Kolarija: k.č. br. 4418 (4418) k.o.* Pregrada namijenjen javnoj upotrebi/korištenju te će planirani projekt nakon stavljanja u funkciju biti dostupan svim ciljnim skupinama i krajnjim korisnicima koji uključuju:

* Lokalno stanovništvo Grada Pregrade te naselja u njegovu sastavu, okolnih općina i gradova,
* Vozači i pješaci koji koriste cestu ili pješače duž iste
* Gospodarski subjekti te ustanove koji djeluju uz prometnicu

Datum: Potpis i pečat:

23.4.2024. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_