|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 245-01/24-01/03

URBROJ: 2140-5-02-24-02

Pregrada, 18. travanj 2024.

Temeljem članka 11. Zakona o pravu na pristup informacijama („Narodne novine“ br. 25/13, 85/15, 69/22) i točke V. i VI. Kodeksa savjetovanja sa zainteresiranom javnošću u postupcima donošenja općih akata grada Pregrade („Službeni glasnik Krapinsko – zagorske županije“, br. 32/14), Grad Pregrada pokreće proces savjetovanja sa zainteresiranom javnošću u postupku donošenja Godišnjeg provedbenog plana unapređenja zaštite od požara za područje Grada Pregrade za 2024. godinu te objavljuje

**J A V N I P O Z I V**

za savjetovanje sa zainteresiranom javnošću

u postupku donošenja Godišnjeg provedbenog plana unaprjeđenja zaštite od požara

za područje Grada Pregrade za 2024. godinu

U cilju postizanja učinkovitije i efikasnije razine zaštite od požara na području Grada Pregrade, Gradsko vijeće Grada Pregrade donosi Godišnji provedbeni plan unapređenja zaštite od požara za područje Grada Pregrade za 2024. godinu.

S obzirom na navedeno izrađen je Nacrt prijedloga Godišnjeg provedbenog plana unaprjeđenja zaštite od požara za područje Grada Pregrade za 2024. godinu.

Svoja mišljenja i očitovanja možete u pisanom obliku na propisanom obrascu poslati na adresu Grad Pregrada, Upravni odjel za opće poslove i društvene djelatnosti, Josipa Karla Tuškana 2, Pregrada ili na e-mail adresu: [grad@pregrada.hr](mailto:grad@pregrada.hr) zaključno do 19. travnja 2024. do 9 sati, bez obzira na način dostave.

Svi u roku pristigli prijedlozi razmotrit će se, a oni prihvaćeni, ukomponirati u konačni prijedlog Godišnjeg provedbenog plana unaprjeđenja zaštite od požara za područje Grada Pregrade za 2024. godinu koji će se proslijediti Gradskom vijeću Grada Pregrade na donošenje.

GRADONAČELNIK

Marko Vešligaj, univ. spec. pol.